SARL-NUUS SONDAG 03 Maart 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat die afsterwe van twee radioamateurs vanoggend 
aangekondig moet word. 


Radioamateurs regoor die wêreld sal hartseer wees om te verneem van die dood 
van Pat Hawker MBE, G3VA, op 21 Februarie 2013. Hy was 90 jaar oud. Sy 
seun en dogter, Philip en Virginia, was by hom op die daardie oomblik. Pat is 
vir die eerste keer in 1936 gelisensieer as 2BUH, en as G3VA in 1938. Ons stuur 
ons innige simpatie aan Pat se familie en naby vriende. Amateurradio het een 
van die legendes verloor. 


Die sleutel van Bernard 'Tyler, ZSUTYL, ex-ZSACW, het stil geword op Don- 
derdag 28 Februarie 2013. Bernie was 83 jaar oud en vir 65 jaar 'n lid van 
die SARL. Ons betuig ons innige meegevoel aan sy vrou, Joey, familie en baie 
vriende. 


(POUSE) 
IN DIE NUUS VANDAG: 


BESPREKINGS VIR DIE SARL SE NASIONALE KONVENSIE OPEN 
MAANDAG 


HOU JY 'N LOGBOEK? 
SONSIKLUS MAG `N DUBBELE PIEK HÊ 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


BESPREKINGS VIR DIE SARL SE NASIONALE KONVENSIE OPEN 
MAANDAG 


Die besprekings vir die 2013 SARL se nasionale konvensie sal Maandag open, 
en die nodige vorms en programbesonderhede sal by www.sarl.org.za beskikbaar 
wees. Die verrigttinge begin Vrydagaand 26 April met `n verwelkomingsfunksie 
by die Wes-Rand Amateurradioklub. Die gasspreker is Kenny Neville van die 


Wes-Rand Astronomieklub. As die weer dit toelaat, sal daar `n kans wees om 
die sterre te besigtig. 


Die AJV sal Saterdagoggend by die SULLA VIA konferensiesentrum plaasvind 
wat `n uitsig oor die bakermat van die mensdom het. Registrasie vir die A.J.V. 
is gratis en begin om 08:00. Die eintlike vergadering begin om 09:00. Terwyl die 
registrasie plaasvind sal die S.A Amateurradio Ontwikkelingstrust se boekwinkel 
Oop wees en dit bied van die nuutste ARRL-publikasies aan. 


Saterdagmiddag sal daar `n besoek gebring word aan die Harbeeshoek sat- 
telietopsporingstasie, waarvandaan menige internasionale satelliete opgespoor 
en beheer word. Die SumbandilaSat aardstasie sal ook besigtig kan word. 


Saterdagaand terug na Sulla Via vir die SARL se toekenningsdinee. Die be- 
spreking van die dinee sluit gelukstrekkings in waar 'n aantal pryse, insluitend 
`n ICOM 2 meter handstel en 2 dubbelfrekwensie 2 meter en 70 cm antennas, 
geborg word deur Sam Ford van Radio Accessories and Data Modems. 


Daar is 'n keuse van verskeie Bed-en-Ontbytplekke naby SULLA VIA vir die 
naweekverblyf. Alhoewel daar geen formele program vir Sondag is nie, kan U 
gerus die Bakermat van Mensdom besoek voor U huiswaarts keer. Toevallig, die 
“Sulla Via” beteken “op die pad”, op die pad na die Bakermat van die Beskawing. 


HOU JY 'N LOGBOEK BY? 


Die Frekwensiespektrumregulasies vir amateurradio vereis dat lisensiehouer `n 
logboek vir alle HF kontakte onderhou. Afdeling 4 van die regulasie vereis 
dat: 1. Die lisensiehouer moet 'n logboek hou waarin alle aktiwiteite van die 
amateurradiostasie wat gebruik word deur hom of enige ander persoon onder 
toesig van die lisensiehouer aangeteken word, behalwe wanneer die stasie in die 
BHE- of UHF-bande of mobiel, bedryf word. 2. Besonderhede aangeteken in die 
logboek soos verwys word in sub-regulasie (15) moet insluit: (a) die datum, die 
tyd, en aard van elke uitsending: behalwe dat die datum met betrekking tot elke 
individuele dag se se bedrywighede slegs eenkeer hoef ingeskryf te word en vir die 
doel van hierdie paragraaf sal die “tyd van uitsending” beteken die tyd wanneer 
die spesifieke stasie geroep is en die tyd wanneer die kommunikasie gesluit is; (b) 
die volle naam en adres van die persoon wat die uitsending maak: behalwe dat, 
in die geval van die lisensiehouer wat die stasie gereeld bedryf, dit net eenkeer 
aangeteken hoef te word in die logboek met die duidelike verklaring dat alle 
uitsendings alleen deur hom gedoen word behalwe waar anders aangedui. (c) die 
roepsein van alle stasies: behalwe dat dit nie nodig is om dit herhaaldelik te doen 
vir oproepe na dieselfde stasie gedurende die verloop van die kommunikasie nie; 
(d) die senderkrag gebruik; (e) die frekwensieband wat gebruik word: behalwe 
dat 'n frekwensie net een keer aangeteken hoef te word totdat na `n ander 
gemagtigde frekwensie verander word; (f) die adres waar vandaan die uitsending 
plaasvind: dit is nodig om die adres net eenkeer aan te teken solank die adres 
nie verander nie. 


Die regulasies waarsku verder dat enige persoon wat hierdie regulasies nie nakom 


nie, kan, wanneer skuldig gevind word deur die “Complaints and Compliance 
Commission” aanspreeklik kan wees vir `n boete wat nie R200 000 oorskry nie, 
behalwe waar anders genoem word in die regulasies. 


SONSIKLUS MAG `N DUBBELE PIEK HÊ 


Iets onverwags gebeur op die son. 2013 is veronderstel om die jaar van Sonmak- 
simum te wees, die piek van die 11-jaar sonvleksiklus. Maar, 2013 het gekom 
en sonaktiwiteit is relatief laag. Sonvleksyfers is heelwat laer as hulle waardes 
in 2011 en sterk sonfakkels is was vir baie maande ongereeld. 


Die stilte het verskeie waarnemers laat wonder of voorspellers die teiken gemis 
het. Sonfisikus Dean Pesnell van die Goddard Ruimtevlugsentrum het 'n ander 
verklaring: “Hierdie is sonmaksimum,” suggereer hy. “Maar dit lyk anders as 
wat ons verwag het omdat dit uit dubbelpieke bestaan.” 


Gewone kennis hou dat sonaktiwiteit soos `n gewone pendulum heen-en-weer- 
swaai. Aan die einde van die siklus is daar `n stil tyd met min sonvlekke en 
fakkels. Aan die ander einde kom met sonmaksimum hoë sonvlekgetalle en 
storms voor. Dit is 'n gereelde ritme wat homself elke 11 jaar herhaal. 


Die werklikheid, inteendeel, is baie meer ingewikkeld. Astronome het sonvlekke 
vir eeue reeds getel en hulle het waargeneem dat die sonsiklus nie gereeld perfek 
is nie. Byvoorbeeld, die heen-en-weer swaai in sonvlektellings kan enigiets tussen 
10 en 13 jaar neem om te voltooi, verder verander die amplitude van die siklus 
ook. Party sonmaksima is baie swak en ander weer baie sterk. 


Pesnell neem `n ander komplikasie waar: “Die twee laaste sonmaksima, rondom 
1989 en 2001, het nie een nie, maar twee pieke gehad .”Sonaktiwiteit het gestyg, 
gedaal en weer gestyg, dus 'n minisiklus gedoen wat ongeveer twee jaar geduur 
het. 


Dieselfde soort van gebeurtenis kan dalk nou weer voorkom. Sonvlektellings het 
in 2011 gestyg, gedaal in 2012 en Pesnell verwag dat dit in 2013 weer gaan styg. 
“Ek is gemaklik om te sê dat 'n ander piek in 2013 sal voorkom en moontlik tot 
in 2014 sal duur”, is sy voorspelling. 


'n Ander eienaardigheid van die sonsiklus is dat sy hemisfere nie altyd tegelyk 
hul pieke bereik nie. In die huidige siklus is die van die suide later as die van 
die noorde. Die tweede piek, indien dit wel gebeur, kan dus later wees met `n 
styging in aktiwiteit suid van die son se ewenaar. 


Daar kan gekyk word na `n 4 minute video van NASA op www.sarl.org.za. 
AANSOEKE OM LIDMAATSKAP 


Die volgende persone het aansoek gedoen om SARL-lidmaatskap: Stefan 
Terblanche ZSL1059 Johann Andre Marais ZSL1060 Willie Coetzee ZSL1061 
Hannes Strydom ZSL1062 


Lede word daaraan herinner dat lidmaatskap nie outomaties na aansoek is nie, 
maar onderworpe is aan raadsgoedkeuring. Besware teen enige aansoek moet 


die Sekretaris bereik voor die Dinsdag nadat die aansoek op die bulletin van 
SARLNUUS aangekondig is. 


KOMPETISIENUUS 


Uitslae van die Februarieskof van die SARL se Nasionale Velddag. Die komitee 
het 19 logs ontvang waarvan vyftien van hierdie stasies die buitelug gekies het 
en veldstasies by oorde of kampeerplekke opgestel het. Die nuwe Klas E het 2 
deelnemers gelok. 


Klas A - Veldstasie - Multi-operateur. 1ste Welkom ARK, ZS4WRGC - 89 208 
punte 2de Bloemfontein ARK, ZS4BEN - 66 096 punte 3de Magalies ARK, 
ZSGMRK - 63 720 punte 


Klas B - Veldstasie - Multi-operateur (@ORP. Geen inskrywing 


Klas C - Veldstasie Enkeloperateur. 1ste Marius Snyman, ZR6MS/4 - 24 576 
punte 2de Andries Visagie, ZS6VL/4 - 13 320 punte 

Klas D - Veldstasie - Enkeloperatoeur (ORP 1ste Dick Hayter, ZSGRSH - 10 
800 punte 


Klas E - Ultra ligte draagbare. 1ste Pierre van Deventer, ZS6A - 10 350 punte 
2de Eddie Leighton, ZS6BNE - 3 510 punte 


Klas F - Algemene stasies. 1ste Pravin Kumar, ZS5LT - 11 088 punte 2 Ken 
Gurr, ZR5KW/6 - 9 792 punte 


Wel gedaan aan al die deelnemers en baie geluk aan die klaswenners. Die 
volledige resultate is gepubliseer in HF Happenings 546. Begin nou met jou 
beplanning vir die Novemberskof van die Nasionale Velddag. Dit is geskeduleer 
vir die naweek van 16 en 17 November 2013. 


Vanmiddag tussen 12:00 en 14:00 UTC is die SARL se Hamnet 40 m ges- 
imuleerde noodkompetise op die lug met foonaktiwiteit in die bandgedeeltes 
7 063 tot 7 100 kHz en 7 130 tot 7 200 kHz. Die kompetisie is oop vir alle ra- 
dioamateurs in Suid-Afrika, Namibië, Botswana, Zimbabwe, Swaziland, Mosam- 
biek, Lesotho, Marioneiland en Suid-Afrikaanse Antarktika. Slegs kontakte met 
hierdie gebiede sal tel. Deelname kan wees as 'n enkeloperateur stilstaande mo- 
biel, `n enkeloperateur draagbare, 'n multi-operateur draagbare of `n enkelop- 
erateur basisstasie. `n Seinverslag gevolg deur `n driesyfer getal, bepaal deur 
die klas van deelname, word uitgeruil. Lees vanaf bladsy 26 in die 2013 SARL 
se Kompetisiehandboek vir die besonderhede oor antennas, krag, die uitruiling 
en telling. Logs moet ingedien word teen 11 Maart aan Hamnet Oos-Kaap, Al 
Akers, ZS2U, Clarencestraat 53, Westering, Port Elizabeth, 6025 of per e-pos 
aan contest@peham.co.za. 


Die Maartbeen van die SARL BHF/UHF analoog- en digitale kompetisie sal op 
die lug wees van 10:00 UTC op Saterdag 16 Maart tot 10:00 UTC op Sondag 17 
Maart met die doel om aktiwiteit te bevorder op die BHF/UHF- en mikrogolf- 
bande, om mense aan te moedig om groter afstande as gewoonlik te werk deur die 


gebruik van draagbare werking en/of verbeterde antennastelsels en om voorsien- 
ing te maak vir geleenthede vir mense om nuwe ruitblokke te aktiveer of te werk. 
Aktiwiteit sal plaasvind op 6, 4 en 2 meter, 70 en 23 cm en hoër met GG, ESB, 
FM en digitale werking. Deelname kan wees as 'n basisstasie, 'n veldstasie, `n 
klub of multi-operateurstasie, `n Rover (rondgaande) stasie of `n 4 uur beperkte 
kategorie stasie. Die kompetisieuitruiling bestaan uit die roepseine, seinverslag 
en ses-syfer ruitverwysing. Al die inligting wat uitgeruil word moet tydens die 
OSO s plaasvind. Lees vanaf bladsy 28 in die 2013-kompetisiehandboek vir al 
die besonderhede. 


ELEKTRONIESE RADIO ZS 


SARL-lede wat gebruik maak van 'n Kindle of die Kindle app op `n iPad, kan 
hulle kopie van Radio ZS op die tablet ontvang. Voorsien Radio ZS se redak- 
teur van u Kindle e-posadres en dateer u Kindleprofiel op om e-pos vanaf ra- 
diozs@sarl.org.za te ontvang. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak nog steeds 
laag tot baie laag gaan wees. Daar is egter 'n moontlikheid van C-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 42. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan smiddae oor daglig paaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 03 Maart Dit is vandag, SARL Hamnet 40 m ges- 
imuleerde noodkompetisie 12:00 tot 14:00 UTC. 03 Maart Logstate vir SARL 
Digitale kompetisie moet in wees na contest@sarl.org.za. 11 Maart - Logstate 
vir SARL Hamnet 40 m gesimuleerde noodkompetisie moet in wees na Ham- 
net Oos-Kaap, Al Akers, ZS2U, Clarencestraat 53, Westering, Port Elizabeth, 
6025 of per e-pos aan contest@peham.co.za. 16/17 Maart - SARL BHF/UHF 
analoog- en digitale kompetisie 10:00 UTC 16 Maart tot 10:00 UTC Sondag 17 
Maart. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 


waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, saamgestel 
en geredigeer deur George Honiball, ZS6NE, met vertalings deur Louis Kirstein, 
ZSILK. 


Dankie dat u geluister het, 73. 
/EX 


